b"\n_START_ARTICLE_\nJohn O'Shea\n_START_SECTION_\n\xc5\xbdivljenjepis\n_START_PARAGRAPH_\nJohn je v vrste Manchester Uniteda vstopil po kon\xc4\x8dani osnovni \xc5\xa1oli v doma\xc4\x8dem Waterfordu]] in pri 17. letih podpisal svojo prvo pogodbo s tem klubom. Prvi\xc4\x8d je v prvi ligi za klub nastopil leta 1999 na tekmi proti Aston Vili. \xc5\xbde naslednjo sezono ga je klub posodil Bournemouthu, leta 2001 pa klubu Royal Antwerp F.C., kjer je igral eno sezono in nastopil na 14 tekmah._NEWLINE_Po vrnitvi v mati\xc4\x8dni klub se je v sezoni 2002/03 uspel uvrstiti v prvo enajsterico, iz katere ga je v sezoni 2003/04 izrinil Gabriel Ivan Heinze. Po njegovem odhodu iz kluba pa se je O'Shea vrnil v prvo postavo kluba._NEWLINE_Za reprezentanco Irske je prvi\xc4\x8d nastopil 15. avgusta 2001 na tekmi proti Hrva\xc5\xa1ki, ko je vstopil v 84. minuti tekme. V reprezentanci je danes stalni \xc4\x8dlan prve enajsterice._NEWLINE_O'Shea je na eni od tekem nastopil tudi na mestu napadalca, ko je zamenjal Wayna Rooneya in takrat tudi zadel. Na tekmi proti Tottenhamu 4. februarja 2007 pa je v vratih celo zamenjal po\xc5\xa1kodovanega vratarja Edwina van der Sarja in ubranil strel reprezentan\xc4\x8dnega kolega Robbieja Keana. Tako je O'Shea eden redkih igralcev, ki je igral \xc5\xbee na vseh igralnih mestih v ekipi."